हम बचपन से ही विद्यालय की पाठ्य-पुस्तकों में, अपने द्वारा माने हुए गुरुओं के प्रवचनों में, एक दूसरे के साथ चर्चाओं में, धार्मिक चर्चाओं व धार्मिक ग्रंथों आदि में यही पढ़ते, सुनते व कहते हैं कि मनुष्य एक सामाजिक प्राणी है, मनुष्य प्रकृति की एक ईकाई है। किंतु बचपन से मृत्यु के पहले तक क्या वास्तव में स्वयं को सामाजिक प्राणी व प्रकृति की ईकाई के रूप में स्वीकारते हैं? क्या समाज के बारे में पूरकता के साथ जीवन जीने के संदर्भ में सोचते व करते हैं? क्या प्रकृति की ईकाई के रूप में दूसरी ईकाईयों के साथ परस्परता पूर्वक जीने के बारे में एक पल के लिए भी सोचते हैं?